Luettelo televisiosarjan Täydelliset naiset jaksoista
Sarjaa tehtiin kahdeksan tuotantokautta vuosina 2004 – 2012. Juonenkäänteet liittyvät päähenkilöiden ihmissuhdeongelmiin, jotka taas kietoutuvat taustalla olevaan suurempaan mysteeriin. Kauden viimeisessä jaksossa tämä mysteeri ratkeaa ja samalla luodaan pohjaa seuraavan kauden tapahtumille. Kaikki tuotantokaudet ovat ilmestyneet DVD:lle.
Täydelliset naiset (1. tuotantokausi)
Marc Cherry kirjoitti käsikirjoituksen "Täydellisten naisten" pilottijaksoa varten ja sitä tarjottiin kuudelle eri televisiokanavalle (CBS, NBC, Fox, HBO, Showtime ja Lifetime), joista kaikki torjuivat tarjouksen. Cherry muokkasi jakson käsikirjoitusta ja tarjosi sitä ABC:lle, joka oli vaikuttunut ja tilasi sarjaa 13 jakson verran. Käsikirjoitus nähtiin ”komediaa sisältävänä saippuaoopperana”. Sarjan kuvaukset alkoivat maaliskuussa 2004 Universal Studios Hollywoodin Colonial Streetillä.